Bonnesen blev uddannet på [[Kunstakademiet]] i perioden fra [[30. januar]] [[1887]] til [[28. maj]] [[1889]]. Carl Bonnesen afslørede i sine tidlige arbejder en hang til eksotiske motiver med figurgrupper af [[barbar]]er, [[hunner]]e, [[asiat]]er og andre, en motivkreds, som i [[1898]] forstærkedes af hans rejse til [[Egypten]] og [[Østasien]]. Tidens interesse for disse typer var fransk inspireret og fik et af sine mest afklarede udtryk i Bonnesens fremstilling fra [[1891]] af ''[[Kain]]'', der ruger over menneskets skæbne. Selvom Bonnesen havde haft [[Th. Stein]] og [[Christian Carl Peters]] som lærere på Kunstakademiet, ses i valget af primitive typer og dramatiske situationer en klar sammenhæng med [[Stephan Sinding]], som Bonnesen i [[Paris]] [[1894]]-[[1895|95]] havde haft kontakt til. Som andre af epokens billedhuggere havde Bonnesen en vis tilknytning til brygger [[Carl Jacobsen]], der bl.a. købte både ''[[Thor]] kører sine bukke'' og en ''Danserindegruppe'' til [[Carlsberg]]. En stor del af Bonnesens gipsmodeller findes i dag i [[Tingbæk Kalkminer]] sammen med gipsmodeller af [[Anders Bundgaard]].
Kunst Historie